text: Nyt uheld samme sted: Motorvej spærret igen
  28 december 2014 kl. 14.09
  Kort tid efter at det nordgående spor blev åbnet ved afkørsel 68 ved Vojens, er der sket endnu et uheld som har lukket motorvejen i nordgående retning.
  Motorvejen var ellers netop blevet farbar igen, efter flere timer, hvor der var lukket i nordgående retning efter en lastbilulykke søndag morgen spærrede motorvejen.
  Men et nyt uheld har altså sat en stopper for trafikken i nordgående retning. Det oplyser Syd- og Sønderjyllands Politi på Twitter.
  På E45 i det nordgående spor har vi et nyt uheld lige syd for afk. 68. Nordgående spor er helt spærret. Vagtchefen. #politidk
  
  